Čenkovská niva

Čenkovská niva je geomorfologický podcelok Podunajskej pahorkatiny. Tvorí ju územie v blízkosti rieky Dunaj, medzi Močou a Štúrovom. Južný okraj ohraničuje rieka a štátna hranica s Maďarskom.

Vymedzenie 
Podcelok sa nachádza v juhovýchodnej časti Podunajskej pahorkatiny a zaberá pás územia popri rieke Dunaj. Na území Slovenska susedí len s Hronskou pahorkatinou.

Chránené územia 
Na území Čenkovskej nivy ležia maloplošné chránené územia:
 Čenkovská step – národná prírodná rezervácia 
 Čenkovská lesostep – národná prírodná rezervácia 
 Búčske slanisko – prírodná rezervácia
 Kraviansky park – chránený areál
 Jurský Chlm – prírodná rezervácia

Doprava 
Južným okrajom vedie nivou cesta I/63 (Komárno – Štúrovo).

Referencie 

Geomorfologické podcelky na Slovensku
Podunajská pahorkatina
Nivy na Slovensku